قبل لا تنتهي اللحظات ...
لحظه وياك خليني
يا كلمه الجرت وي دم شراييني
يا أجمل حلم مر بجفن نعسان
كافي من الزعل ما بينك وبيني
يحلالك مراري وضيعتي بلياك؟
تنام انته رغد والنوم جافيني؟
تناغيني النجوم ويشتكيني الليل
وكطرات النده ويالفجر تشكيني؟
حلال النوم الك بس انه لا ممنوع؟
شما غمّض جفن طيفك يصحيني
يندهني ويهدهد بيده غصن الياس
ويزرع صورتك كوه بوسط عيني
خالي البال انته وما عشكت بيوم
وانه العشك هدني وجاس بسنيني
خالي البال انته وما يمسك ضيم
واني الضيم والتفكير سابيني
مأذيني غرامك واشكي من الشوك
هم عندك دوه وتكدر تداويني؟
يالماخذ حياتي وياك وين اتريد؟
مل مني السفر المن موديني؟
ماضلت جزيره ولا وطن مهجور
الا وركزت بيهن نياشيني
بس حرت ويطبعك ماعرفتك نوب
مره اتكرب ومرات تجفيني
يا حلو الشفايف كلي تالي وياك؟
تغركني ويبحرك ما ترسيني؟
لوردت البعد اخذ الكلب تذكار
كل دكة كلب بسمك تناجيني
وبضعه بمشرطك وتعلم التشريح
وكلهم هاذ كلب انسان هاويني
مــــــنقول للامــــــانه